வனேடியம் சுழற்சி

வனேடியம் சுழற்சி (Vanadium cycle) என்பது உலகளவில் வனேடியத்தின் இரண்டு முக்கிய தேக்கங்களுக்கு இடையில் நடைபெறும் பரிமாற்றத்தைக் குறிக்கின்றது. இது இயற் மற்றும் வேதிச் செயல்முறைகளால் நிகழ்கின்றது. வனேடியத்தின் முக்கியத் தேக்கங்களாகக் கண்ட மேலோடு மற்றும் கடல் உள்ளது. நிலக்கரி மற்றும் பெட்ரோலியம் உற்பத்தி போன்ற மானுடவியல் செயல்முறைகளாலும் வளிமண்டலத்தில் வனேடியம் வெளியிடப்படுகின்றது.

மூலங்கள்

இயற்கை மூலங்கள் 
வனேடியம் என்பது பூமியில் ஒப்பீட்டளவில் ஏராளமாகக் கண்ட சுவட்டில் காணப்படும் உலோகமாகும் (மேலோட்டில் மில்லியனுக்கு 100 பாகம்). வனேடியம் வானிலையாலழிதல் மூலம் கனிமங்களிலிருந்து திரட்டப்பட்டு கடலுக்குக் கொண்டு செல்லப்படுகிறது. வனேடியம் காற்று அரிப்பு மற்றும் எரிமலை உமிழ்வுகள் மூலம் வளிமண்டலத்தில் நுழைகின்றது. மேலும் இது மழைப்பொழிவு மூலம் பூமியினை அடையும் வரை வளிமண்டலத்திலேயே இருக்கும்.

மானுடவியல் ஆதாரங்கள் 
மனித செயல்பாடு வளிமண்டலத்தில் வனேடியம் வெளியேற்றத்தின் அளவை அதிகரித்துள்ளது. வனேடியம் புதை படிவ எரிபொருட்களில் ஏராளமாக உள்ளது. ஏனெனில் இது கரிமப் பொருள் சிதைவின் போது பார்பிரின்களில் சேர்க்கப்படுகிறது. நிலக்கரி மற்றும் பெட்ரோலிய தொழிற்சாலை மாசுபாடு வளிமண்டலத்தில் குறிப்பிடத்தக்க வனேடியத்தை வெளியிடுகிறது. எஃகு வலுவூட்டல், மின்னணுவியல் மற்றும் மின்கலன் உட்பட தொழில்துறை நோக்கங்களுக்காக வனேடியம் பயன்படுத்தப்படுகிறது.

ஏற்பி 
கடல் வண்டல்களைப் புதைப்பதன் மூலமும், நீர் வெப்ப ஊற்றுகளில் இரும்பு ஆக்சைடுகளில் சேர்ப்பதன் மூலமும் வனேடியம் கடலிலிருந்து அகற்றப்படுகிறது.

உயிரியல் செயல்கள் 
உலகளாவிய வனேடியம் சுழற்சியில் உயிரியல் செயல்முறைகள் ஒப்பீட்டளவில் சிறிய பங்கினை வகிக்கின்றன. வனேடியம் புரோமோபெராக்சிடேசு சில கடல் பாக்டீரியா மற்றும் அல்காக்களில் உள்ளது. நைட்ரஜனேசுகளில் மாலிப்டினத்தின் இடத்தில் வனேடியம் இருக்கலாம்.

மேற்கோள்கள் 

உயிர்புவிவேதியியல் சுழற்சி
வனேடியம்